फ़ूकूशिमा प्रीफ़ेक्चर
फ़ूकूशिमा प्रीफ़ेक्चर जापान के होन्शू द्वीप के उत्तर में स्थित तोहोकू क्षेत्र का एक प्रीफ़ेक्चर है। इसकी राजधानी फ़ूकूशिमा है। मार्च २०११ के भूकम्प और सुनामी, जो पड़ोस के मियागी प्रीफ़ेक्चर में केन्द्रित था, के कारण इस प्रीफ़ेक्चर में स्थित नाभिकीय संयन्त्रों को बहुत क्षति हुई जिसके कारण इस संयन्त्र से नाभिकीय विकिरण के फैलने का खतरा पैदा हो गया। इस कारण नाभिकीय संयन्त्र के २० किमी के दायरे से हज़ारों लोगों को हटा लिया गया।